ՈՒԱՇԻՆԿԹԸՆ.- Եռօրեայ այցելութեամբ Միացեալ Նահանգներ գտնուող Հայաստանի Հանրապետութեան նախագահ Արմէն Սարգսեան, Յունիս 26-ին, մասնակցեցաւ Ծերակոյտի Տըրքսեն մասնաշէնքին մէջ տեղի ունեցած Հայաստանի առաջին հանրապետութեան 100-ամեակին նուիրուած ընդունելութեան: Միացեալ Նահանգներու մէջ Հ.Հ. դեսպանութեան, Հ.Յ.Դ. Արեւելեան Ամերիկայի կեդրոնական կոմիտէի ու Ուաշինկթընի Հայ Դատի գրասենեակին համատեղ ջանքերով կազմակերպուեցաւ հանդիսաւոր արարողութիւն: